**บันทึกการประชุมคณะกรรมการภาคี 4  ฝ่ายเพื่อพิจารณาจัดซื้อหนังสือเรียน ปีการศึกษา 2560**

**โรงเรียนลำพลับพลาวิทยาคาร**

**วันจันทร์ที่ 13 เดือน กุมภาพันธ์ พ.ศ. 2560**

**ณ ห้องประชุม เวลา 13.00 น.**

**รายชื่อคณะกรรมการภาคี 4 ฝ่าย**

1. นายเสงี่ยม วงค์พล ผู้อำนวยการโรงเรียนลำพลับพลาวิทยาคาร

2. นายสมหมาย ลุนาบุตร ตัวแทนผู้ปกครองนักเรียน

3. นางสร้อยสังวาลย์ คำเกลี้ยง ตัวแทนครู

4. นางสาวเมธาวี ร่มงาม ตัวแทนนักเรียน

5. นายทองม้วน คงอุดม ตัวแทนชุมชน

6. นางเสาวรัตน์ วงค์พล หัวหน้างานบริหารงานวิชาการ

7. นางสาวพรรณภวดี บุญสด เจ้าหน้าที่งานพัสดุ

**ผู้เข้าร่วมประชุม**

1. นายเสวียน คงจันทร์ ผู้แทนศิษย์เก่า

2. นายวุฒิพงษ์ ศาลางาม ผู้ใหญ่บ้านบ้านแคนดำ

3. นายฐานิศร จันทะคาม ผู้ใหญ่บ้านบ้านโนนไร่

**เริ่มประชุมเวลา** 13.00 น.

**ระเบียบวาระที่ 1 เรื่องประธานแจ้งให้ที่ประชุมทราบ**

**ประธานในที่ประชุม** นายเสงี่ยม วงค์พล

1.1      เรื่องการแต่งตั้งคณะกรรมการภาคี 4 ฝ่าย

1.2      การดำเนินงานตามนโยบายเรียนฟรี 15 ปี อย่างมีคุณภาพ มีรายละเอียด 4 หัวข้อ คือ

1)  ค่าหนังสือเรียน

2)  ค่าอุปกรณ์การเรียน

3)  ค่าเครื่องแบบนักเรียน

4) ค่ากิจกรรมพัฒนาคุณภาพผู้เรียน

**ระเบียบวาระที่ 2 เรื่องรับรองรายงานการประชุมครั้งที่แล้ว**

มติที่ประชุม รับรอง

**ระเบียบวาระที่ 3 เรื่องเสนอเพื่อทราบ**

3.1  ผู้อำนวยการโรงเรียนได้เสนอเรื่องการแต่งตั้งคณะกรรมการภาคี 4 ฝ่าย จากการประชุมครั้งที่แล้ว

ซึ่งประกอบด้วย นายทองม้วน คงอุดม ตัวแทนชุมชน นายสมหมาย ลุนาบุตร ตัวแทนผู้ปกครองนักเรียน นางสร้อยสังวาลย์ คำเกลี้ยง ตัวแทนครู นางสาวเมธาวี ร่มงาม ตัวแทนนักเรียนและเข้าร่วมประชุมในวันนี้ด้วย

3.2  การดำเนินการตามนโยบายเรียนฟรี 15 ปี อย่างมีคุณภาพ (ผู้อำนวยการโรงเรียน) แจกเอกสารแนวดำเนินงานตามนโยบายของกระทรวงศึกษาแก่คณะกรรมการทุกคน

3.3  กิจกรรมพัฒนาคุณภาพผู้เรียน

ผู้อำนวยการโรงเรียน ได้แจ้งว่าสำนักงานคณะกรรมการสถานศึกษาขั้นพื้นฐานได้โอนเงินกิจกรรมพัฒนาผู้เรียน เข้าบัญชีเงินฝากธนาคารของสถานศึกษา โดยสถานศึกษา จะจัดกิจกรรมดังต่อไปนี้

           1. กิจกรรมวิชาการ ปีละ 1 ครั้ง

2. กิจกรรมคุณธรรม/ลูกเสือ/เนตรนารี ปีละ 1 ครั้ง

3. กิจกรรมทัศนศึกษา ปีละ 1 ครั้ง

4. การให้บริการสารสนเทศ/ICT ปีละ 40 ชั่วโมง/คน

           5.  เงินที่เหลือจากการดำเนินการแล้ว สามารถนำไปจ่ายในรายการโครงการเรียนฟรี 15 ปี อย่างมีคุณภาพ ได้ตามความจำเป็น และเหมาะสม โดยผ่านความเห็นชอบ จากคณะกรรมการสถานศึกษาขั้นพื้นฐาน และคณะกรรมการร่วมภาคี 4 ฝ่าย

มติที่ประชุม เห็นด้วยกับแนวดำเนินการที่กรรมการศึกษาขั้นพื้นฐานและกรรมการร่วมภาคี 4 ฝ่าย มีส่วนใน การตรวจสอบให้การเสนอแนะ เพื่อความโปร่งใสของการดำเนินงานให้เป็นไปด้วยความถูกต้อง

ผู้อำนวยการโรงเรียน ฝากประชาสัมพันธ์ให้ผู้ปกครองมารับอุปกรณ์การเรียนและหนังสือยืมเรียนได้ในวันที่ 12 พฤษภาคม พ.ศ. 2560 เป็นต้นไป

**ระเบียบวาระที่ 4 เรื่องเสนอเพื่อพิจารณา**

4.1  เรื่องการพิจารณาเพื่อจัดซื้อหนังสือเรียน

ผู้อำนวยการโรงเรียนได้ชี้แจง จากการประชุมร่วมกันคัดเลือกหนังสือเรียนตามบัญชีรายชื่อหนังสือโดยร่วมกันคัดเลือก ซึ่งประกอบด้วยบุคคลต่อไปนี้ ครู นักเรียน ผู้ปกครอง ผู้แทนชุมชน กรรมการสภา นักเรียนโรงเรียนลำพลับพลาวิทยาคารโดยได้คัดเลือกหนังสือครบทุกชั้น ทุกวิชาแล้ว และได้แจกรายชื่อ หนังสือที่ผ่านการคัดเลือกแล้วให้คณะกรรมการสถานศึกษาพิจารณา อนุมัติ ตามรายชื่อหนังสือที่แนบ

เนื่องจากที่ประชุมของคณะครู คุณครูประจำชั้นและประจำวิชา เสนอขอซื้อหนังสือคณิตศาสตร์ ภาษาไทย วิทยาศาสตร์ สังคมศึกษาฯ การงานอาชีพฯ สุขศึกษาและพลศึกษา ศิลปะและภาษาต่างประเทศ เพื่อให้ตรงกับหนังสือเรียนและเหมือนกันทุกคนโดยให้โรงเรียนนำ ตัวอย่างแบบฝึกหัดที่ครูต้องการมาเสนอผู้ปกครอง เพื่อจัดซื้อได้ตรงกัน

นางเสาวรัตน์ วงค์พล คุณครูได้คัดเลือกหนังสือตรงตามความประสงค์ของครูผู้ใช้สอนและสอดคล้อง   
กับหลักสูตรมากกว่าคณะกรรมการเป็นผู้คัดเลือก

นายสมหมาย ลุนาบุตร ได้แจ้งในที่ประชุมว่า การจัดทำเช่นนี้เป็นการถูกต้องแล้วเพื่อให้สะดวกกับคุณครูผู้ใช้ให้คุณครูนำตัวอย่างมาเสนอในวันประชุมชี้แจงผู้ปกครองต่อไป

ผู้อำนวยการโรงเรียน กล่าวว่าโรงเรียนต้องการซื้อหนังสือให้นักเรียนเหมือนกันทุกคน และผู้ปกครองก็จะได้รับความสะดวกในการจัดซื้อหากที่ประชุมอนุมัติให้ร้านค้าหรือผู้ได้รับการคัดเลือกให้จำหน่ายหนังสือก็จะเป็นการดีและอำนวยความสะดวกให้กับผู้ปกครองอีกทางหนึ่งด้วย

มติที่ประชุม คณะกรรมการภาคี 4 ฝ่ายร่วมกันคัดเลือกร้านค้าเพื่อที่โรงเรียนจะได้ทำสัญญาจัดซื้อหนังสือเรียนตามระเบียบพัสดุต่อไป โดยให้คณะกรรมการ สถานศึกษาขั้นพื้นฐานเป็นผู้ควบคุมดูแล เพื่อความโปร่งใส ตรวจสอบได้

นายวุฒิพงษ์ ศาลางาม ทางโรงเรียนควรมีวิธีดูแล ควบคุม กำกับ ติดตาม การใช้หนังสือ ให้อยู่ในสภาพดีเพื่อให้นักเรียนรุ่นต่อไปได้ใช้อีก

นายสมหมาย ลุนาบุตร ให้คุณครูเร่งทำสัญญาการยืมหนังสือ เพื่อให้ผู้ปกครองร่วมรับผิดชอบในการดูแลหรือ ชดใช้ ถ้าหนังสือเสียหาย หากทำผิดข้อตกลงการยืมหนังสือ

มติที่ประชุม

1.   ให้โรงเรียนจัดซื้อหนังสือเรียนตามรายชื่อที่เสนอ

2.   ให้ผู้อำนวยการโรงเรียนจัดทำสัญญาการยืมหนังสือเรียน

4.2  เรื่องการพิจารณาเพื่อจัดซื้ออุปกรณ์การเรียนและเครื่องแบบนักเรียน

ผู้อำนวยการโรงเรียน เนื่องจากที่ประชุมของคณะครู คุณครูประจำชั้นและประจำวิชาเสนอให้ใช้เงินค่าอุปกรณ์การเรียนจัดซื้อให้เหมือนกันทุกคน โดยเน้นความจำเป็นที่จะต้องใช้ในกิจกรรมการเรียนประจำวันของนักเรียน

นายสมหมาย ลุนาบุตร เสนอว่า เงินค่าอุปกรณ์การเรียน เป็นเงินจำนวนน้อย ถ้าเป็นไปได้ เสนอให้ทางโรงเรียนจัดซื้ออุปกรณ์และจัดเป็นชุดเพื่ออำนวยความสะดวกให้กับผู้ปกครองและเป็นการลดค่าใช้จ่ายของผู้ปกครองในการเดินทางไปจัดซื้อด้วยตนเอง

นายเสวียน คงจันทร์ เสนอว่า เห็นด้วยกับ นายสมหมาย ลุนาบุตร ที่จะให้โรงเรียนจัดซื้ออุปกรณ์และจัดเป็นชุดเพื่ออำนวยความสะดวกให้กับผู้ปกครองและเป็นการลดค่าใช้จ่ายของผู้ปกครองในการเดินทางไปจัดซื้อด้วยตนเอง ทางคณะกรรมการสถานศึกษา จะควบคุมดูแลในการคัดเลือกร้านค้า ที่มีสินค้ามีคุณภาพ และราคาเหมาะสม มีวิธีการคัดเลือกให้โปร่งใสและสามารถตรวจสอบได้ทุกขั้นตอน เพื่อเป็นการอำนวยความสะดวกให้ ผู้ปกครอง และให้การดำเนินการจัดซื้ออุปกรณ์การเรียน เป็นไปในแนวเดียวกันและทันเวลาด้วย

มติที่ประชุม เห็นด้วย ให้ทางโรงเรียนโดยสหกรณ์โรงเรียนจำหน่ายอุปกรณ์การเรียนตามจำนวนเงินที่นักเรียนได้รับ กล่าวคือ นักเรียนชั้นมัธยมศึกษาตอนต้น จำนวน 210 บาทและนักเรียนชั้นมัธยมศึกษาตอนปลาย จำนวน 230 บาท

ผู้อำนวยการโรงเรียน สำหรับค่าเครื่องแบบนักเรียนทางโรงเรียนจะจ่ายเป็นเงินสดให้กับผู้ปกครอง โดยให้ผู้ปกครองจัดซื้อเองและนำใบเสร็จพร้อมเครื่องแบบที่จัดซื้อ มาแสดงหลังจากที่โรงเรียนได้แจกเงินให้กับผู้ปกครองเรียบร้อยแล้ว

มติที่ประชุม เห็นด้วย

**ระเบียบวาระที่ 5 เรื่องอื่นๆ**

ไม่มี

ปิดการประชุม เวลา 16.30 น.

ผู้บันทึกรายงานการประชุม

(นางสาวพรรณภวดี บุญสด)

ผู้ตรวจรายงานการประชุม

(นายเสงี่ยม วงค์พล)

ผู้อำนวยการโรงเรียนลำพลับพลาวิทยาคาร

**ใบลงชื่อการประชุมคณะกรรมการภาคี 4  ฝ่ายเพื่อพิจารณาจัดซื้อหนังสือเรียน ปีการศึกษา 2560 โรงเรียนลำพลับพลาวิทยาคาร**

**วันจันทร์ที่ 13 เดือน กุมภาพันธ์ พ.ศ. 2560**

**ณ ห้องประชุม เวลา 13.00 น.**

**คณะกรรมการภาคี 4 ฝ่าย**

|  |  |  |  |  |  |  |
| --- | --- | --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายเซ็นต์** | **เวลามา** | **เวลากลับ** | **หมายเหตุ** |
| 1 | นายเสงี่ยม วงค์พล | ผู้อำนวยการ |  |  |  |  |
| 2 | นายสมหมาย ลุนาบุตร | ตัวแทนผู้ปกครอง |  |  |  |  |
| 3 | นางสร้อยสังวาลย์ คำเกลี้ยง | ตัวแทนครู |  |  |  |  |
| 4 | นางสาวเมธาวี ร่มงาม | ตัวแทนนักเรียน |  |  |  |  |
| 5 | นายทองม้วน คงอุดม | ตัวแทนชุมชน |  |  |  |  |
| 6 | นางเสาวรัตน์ วงค์พล | หัวหน้างานวิชาการ |  |  |  |  |
| 7 | นางสาวพรรณภวดี บุญสด | เจ้าหน้าที่งานพัสดุ |  |  |  |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายเซ็นต์** | **เวลามา** | **เวลากลับ** | **หมายเหตุ** |
| 1 | นายเสวียน คงจันทร์ | ผู้แทนศิษย์เก่า |  |  |  |  |
| 2 | นายวุฒิพงษ์ ศาลางาม | ผู้ใหญ่บ้านบ้านแคนดำ |  |  |  |  |
| 3 | นายฐานิศร จันทะคาม | ผู้ใหญ่บ้านบ้านโนนไร่ |  |  |  |  |